|  |  |  |  |  |  |
| --- | --- | --- | --- | --- | --- |
| **S P R O S T R E D K O V A T E Ľ S K Á Z M L U V A (Ö Q Z – 2 4)** | | | | | |
| týkajúca sa opatrovanej osoby: | | | | | |
| Meno: | | | | | Adresa: |
| Dátum narodenia: | | | | | E-mail: |
| Telefónne číslo: | | | | | Telefax: |
| 1. **Osobné údaje zmluvného partnera** | | | | | |
| * 1. **Objednávateľ** | | | | | |
| * **Opatrovaná osoba** * **Zástupca v mene opatrovanej osoby** (napr. zástupca dospelej osoby, , zákonný y zástupca, ~~splnomocnený opatrovník~~ atď.) * **Iná osoba zo strany opatrovanej osoby** (napr. rodinný príslušník, dôverník) | | | | | |
| Meno: | | | | | Dátum narodenia: |
| Adresa: | | | | | V prípade zastupovania doklad o právomoci k zastupovaniu/plná moc (na opatrovanie), rozhodnutie opatrovníckeho súdu (napr. menovanie zástupcu dospelej osoby): (priložiť kópiu dokladu): |
| Telefónne číslo: | | | | | E-mail: |
| Telefax: | | | | |
| * 1. **Poskytovateľ,** ďalej nazývaný **"sprostredkovateľská organizácia"** | | | | | |
| Meno/Firma: | | | Dátum narodenia/číslo zápisu v obchodnom registri: | | |
| Adresa/sídlo: | | | E-mail: | | |
| Telefax: | | | Telefónne číslo: | | |
| 1. **Pravidelne zastihnuteľná kontaktná osoba v sprostredkovateľskej organizácii** | | | | | |
| Meno: | | | | | Adresa: |
| E-mail: | | | | | Telefónne číslo: |
| 1. **Základné informácie zmluvy o sprostredkovaní** | | | | | |
| Predmetom tejto zmluvy je sprostredkovanie zmluvy o opatrovateľskej službe, ako aj podpora objednávateľa resp. opatrovanej osoby počas realizácie zmluvy v Rakúsku.   * 1. Sprostredkovateľská organizácia vyhlasuje, že má prihlásenúživnosť s predmetom činnosti **Organizácia opatery osôb** na príslušnom živnostenskom úrade v Rakúsku a počas celej doby výkonu služby ju nepozastaví. **Príloha ./V 1** (doplňujúci rozpis povinností) **predstavuje neoddeliteľnú súčasť zmluvy**.   2. Sprostredkovateľská organizácia upozorňuje na skutočnosť, že môže súčasne poskytovať služby aj sprostredkovanému poskytovateľovi opatrovateľskej služby a poberať od neho odmenu za svoju sprostredkovateľskú činnosť.  Objednávateľ vyhlasuje, * že so zmluvou súhlasí. * že so zmluvou nesúhlasí.   1. Provízia za sprostredkovanie zmluvy o opatrovateľskej službe sprostredkovateľskej organizácii neprináleží, ak obchod uzavretý s poskytovateľom opatrovateľskej služby ekonomicky zodpovedá tomu, čo bolo dohodnuté prostredníctvom sprostredkovateľskej organizácie samotnej. Žiadna provízia jej neprináleží takisto ani pri iných blízkych príbuzenských alebo hospodárskych vzťahoch medzi sprostredkovateľskou organizáciou a sprostredkovaným poskytovateľom opatrovateľskej služby, ak objednávateľ pri sprostredkovaní nebude bezodkladne upozornený na tento blízky vzťah. | | | | | |
| 1. **Predmet plnenia, cena a splatnosť** | | | | | |
| * 1. **Sprostredkovateľská činnosť:**  zahŕňa nasledujúce služby v súvislosti s uzatvorením zmluvy, ktoré preto nie sú predmetom osobitnej odmeny: * sprostredkovanie vhodného poskytovateľa opatrovateľskej služby, ktorý na výkon opatrovateľských činností poverí výhradne osoby, ktoré   a. majú teoretické vzdelanie, ktoré zodpovedá v podstatných ohľadoch požiadavkám na pomocníka/pomocnicu v domácnosti (alebo doklad vzdelávacej inštitúcie o absolvovaní opatrovateľského kurzu v rozsahu minimálne 200 hodín teórie a praxe) alebo  b. poskytovali riadnu odbornú starostlivosť opatrovanej osobe po dobu najmenej šiestich mesiacov ( v zmysle Zákona o domácej starostlivosti alebo podľa § 159 Živnostenského zákona 1994), alebo  c. vykonávali určité ošetrovateľské alebo lekárske činnosti podľa pokynov, na základe poučenia a pod kontrolou diplomovaného odborného zdravotníckeho pracovníka alebo opatrovateľa resp. lekára (oprávnenie podľa § 3b alebo § 15 ~~ods. 7~~ [Zákona o zdravotnej starostlivosti a starostlivosti o chorých](https://www.help.gv.at/linkaufloesung/applikation-flow?flow=LO&quelle=HELP&leistung=LA-HP-GL-GuKG) alebo podľa § 50b [Zákona o lekároch 1998](https://www.help.gv.at/linkaufloesung/applikation-flow?flow=LO&quelle=HELP&leistung=LA-HP-GL-Aerztegesetz))   * poradenstvo v oblasti základných informácií týkajúcich sa zmluvy o opatrovateľskej službe (vysvetlenie: rozsah služieb, realizácia, vysvetlenie nevyhnutných nariadení odborným zdravotníckym pracovníkom atď.) * administratívna pomoc pri uzatváraní zmluvy o opatrovateľskej službe medzi osobou vyžadujúcou starostlivosť a poskytovateľom opatrovateľskej služby * počiatočné zisťovanie a dokumentovanie potrieb starostlivosti a opatery opatrovanej osoby na mieste (vrátane zistenia anamnézy za účelom starostlivosti za účasti diplomovaného odborného zdravotníckeho pracovníka a ošetrovateľa s oprávnením na výkon povolania v Rakúsku) * zabezpečenie preukázateľného objasnenia a akceptovania prijatej starostlivosti príp. z nej vyplývajúcich požiadaviek medzi poskytovateľom opatrovateľskej služby a osobou, o ktorú sa má starať * dokumentácia a preverenie priestorových podmienok (napr. informácie o: bezbariérovom prístupe, potrebných pomôckach a liečebných prostriedkoch, vhodnosti priestorov na ubytovanie poskytovateľa opatrovateľskej služby a pod.), a takisto dokumentácia priebežne poskytovaných služieb zo sprostredkovateľskej činnosti (dokumentácia musí byť na požiadanie sprístupnená alebo vydaná v písomnej forme opatrovanej osobe alebo objednávateľovi) * Vypracovanie profilu požiadaviek na opatrovateľské služby resp. na poskytovateľa opatrovateľskej služby (kvalifikácia, dostupnosť, cena, mobilita, jazykové znalosti, referencie) * Garancia organizácie náhrady / zastúpenia v priebehu troch dní v prípade, že na strane poskytovateľa opatrovateľskej služby sa vyskytne prekážka (toto sa musí náležite uviesť v núdzovom pláne). Táto garancia alebo služba však predpokladá, že v zmluve o opatrovateľskej službe je medzi objednávateľom a poskytovateľom opatrovateľskej služby dohodnuté, že poskytovateľ opatrovateľskej služby sa postará o náhradného poskytovateľa   Honorár (provízia) za sprostredkovanie, na ktorý vzniká nárok pri nadobudnutí právoplatnosti sprostredkovaného obchodu, bol dohodnutý vo výške \_\_\_\_\_\_\_\_\_\_\_\_\_\_\_\_ EUR (vrátane DPH) a je splatný na základe vystavenej faktúry.  **POZOR: Výslovne bolo dohodnuté, že v nasledujúcich prípadoch, keď nebude sprostredkovanie úspešne dokončené, vzniká nárok na odškodnenie resp. náhradu nákladov a námahy vo výške vyššie uvedenej provízie sprostredkovateľskej organizácii, ak**  1. obchod upravený zmluvou nebol úspešný napriek dobrému úmyslu len preto, že opatrovaná osoba resp. objednávateľ, napriek dovtedajšiemu priebehu rokovaní zanedbali právny úkon nevyhnutný na realizáciu obchodu bez dôvodu hodného zreteľa;  2. bol uzavretý obchod na rovnocenný účel s inou treťou osobou menovite uvedenou sprostredkovateľskou organizáciou (pokiaľ tento obchod spadá do oblasti činnosti sprostredkovateľskej organizácie);  3. obchod špecifikovaný v zmluve o sprostredkovaní neuzavrel s opatrovanou osobou/objednávateľom, ale s inou osobou, pretože objednávateľ využil možnosť uzavrieť takúto zmluvu, čo mu oznámila sprostredkovateľská organizácia, alebo obchod nebol uzavretý so sprostredkovanou treťou osobou, ale s inou osobou, pretože sprostredkovaná tretia osoba oznámila tejto inej osobe informáciu o obchodnej príležitosti.   * 1. **Ostatné služby:** * Prizvanie odborného zdravotníckeho pracovníka za účelom zistenia potreby opatery a starostlivosti priamo na mieste..   Jednorazové náklady EUR (vrátane DPH): \_\_\_\_\_\_\_   * Podpora pri premiestnení  Jednorazové náklady EUR (vrátane DPH): \_\_\_\_\_\_\_ * Administratívna pomoc pri podaní žiadosti o príspevok z fondu podpory podľa Spolkového zákona o starostlivosti alebo pri eventuálnych hláseniach zmien.  Jednorazové náklady EUR (vrátane DPH): \_\_\_\_\_\_\_   Opatrovaná osoba resp. jej zástupca týmto udeľuje sprostredkovateľskej organizácii **plnú moc** na podanie žiadosti na kompetentnom centre finančnej podpory v súvislosti s príspevkami z fondu podpory pre osoby s telesným postihnutím:  Miesto, dátum \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_. Podpis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  (Splnomocniteľ)  Cena za tieto ostatné služby predstavuje celkovo: \_\_\_\_\_\_\_\_\_\_\_\_\_\_\_\_ EUR (vrátane DPH) a je splatná na základe predloženej faktúry.   * 1. **Sprievodné služby:** * Priebežná kontrola kvality: kontrola/sledovanie opatrovateľských služieb a zabezpečenie kvality prostredníctvom návštev oprávneného diplomovaného ošetrovateľa/zdravotníka v domácnosti v pravidelných intervaloch (minimálne raz za štvrťrok)   mesačne (vrátane DPH.): \_\_\_\_\_\_\_ EUR   * Priebežné konzultácie a pomoc pri otázkach týkajúcich sa vykonávania a administratívy opatrovateľskej starostlivosti  mesačne (vrát. DPH): \_\_\_\_\_\_\_ EUR * 24-hodinová pohotovostná služba (telefonická linka pomoci) ako aj poskytnutie núdzového plánu alebo pomoc pri jeho vypracovaní  mesačne (vrát. DPH): \_\_\_\_\_\_\_ EUR * Pomoc pri riešení konfliktov a nezhôd medzi sprostredkovaným poskytovateľom opatrovateľskej služby a opatrovanou osobou resp. jej rodinnými príslušníkmi  mesačne (vrát. DPH): \_\_\_\_\_\_\_ EUR   Cena týchto sprievodných služieb je splatná mesačne najneskôr do (napr. „1.“ alebo „15.“ alebo „posledného“)  \_\_\_\_\_\_\_ dňa každého mesiaca (prípadne trvalým príkazom na účet) a predstavuje celkovú sumu EUR (vrát. DPH). \_\_\_\_\_\_\_\_\_.  Ostatné: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| * 1. Táto cena musí byť uhradená v lehote jej splatnosti a 5-dňovej dodatočnej lehoty nasledovne (hodiace sa označiť krížikom): * sprostredkovateľskej organizácii na základe vystaveného potvrdenia o zaplatení v hotovosti, alebo * prevodom s oddlžovacím účinkom výhradne na nasledujúci bankový účet:   Majiteľ účtu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  IBAN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  BIC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.   * 1. Pri omeškaní s platbou sa účtujú úroky z omeškania vo výške 4 % p.a. Príkazy na prevod v deň splatnosti sa považujú za včasné. | | | | | |
| * 1. Všetky **dane, ktoré majú byť odvedené z ceny, znáša samotná sprostredkovateľská organizácia.**   Výslovne sa trvá na tom, že sprostredkovateľská organizácia nemôže požadovať náhradu za **všeobecné náklady a výdavky, ktoré vzniknú pri jej obchodnej činnosti.**Výdavky sprostredkovateľskej organizácie na základe dodatočných objednávok budú nahradené len vtedy, ak bola výslovne dohodnutá povinnosť ich náhrady. U dohodnutých súm ide o paušálne ceny, ktoré už zahŕňajú výdavky a diéty (napr. príjazd, honorár lekára a pod.). | | | | | |
| 1. **Doba poskytovania služieb/ukončenie zmluvy** | | | | | |
| * 1. Počiatočný dátum poskytovania služieb \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (DD.MM.RRRR). | | | | | |
| * 1. Doba trvania zmluvy: (hodiace sa označiť krížikom) * Doba platnosti zmluvy je časovo obmedzená do \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (DD.MM.RRRR) a končí bez nutnosti jej vypovedania. * Táto zmluva sa uzatvára na dobu neurčitú (bez časového obmedzenia platnosti). | | | | | |
| * 1. Iné ukončenie zmluvy:   Platnosť zmluvy o sprostredkovaní končí v každom prípade smrťou opatrovanej osoby, pričom sprostredkovateľská organizácia musí v tomto prípade vrátiť alikvotnú časť z vopred zaplatenej ceny.  Zmluva o sprostredkovaní sa končí aj pri vyhlásení platobnej neschopnosti alebo likvidácie sprostredkovateľskej organizácie.  Táto zmluva o sprostredkovaní môže byť zrušená oboma zmluvnými stranami (aj v prípade zmluvného vzťahu na dobu určitú) kedykoľvek ku koncu kalendárneho mesiaca pri **dodržaní dvojtýždňovej**  **výpovednej lehoty**. | | | | | |
| 1. **Povinnosti sprostredkovateľskej organizácie týkajúce sa poučenia** | | | | | |
| Sprostredkovateľská organizácia vyhlasuje, že v každom prípade pred uzavretím zmluvy opatrovanú osobu resp.  objednávateľa poučila o   * povolených činnostiach pri opatere osôb; * povinnostiach poskytovateľa opatrovateľskej služby (ako napr. povinnosť individuálne priznať a odviesť dane a príspevky na sociálne poistenie v súvislosti s opaterou osôb); * ponúkaných službách **sprostredkovateľskej organizácie** s uvedením nákladov, pričom sa to musí vykonať na požiadanie písomnou formou. | | | | | |
| 1. **Informácie a údaje súvisiace s podporou** | | | | | |
| 7.1. Opatrovaná osoba má – ak sú splnené ďalej uvedené podmienky – nárok na podporu, pokiaľ potrebuje 24-hodinovú opateru,  [poberá príspevok na opatrovanie](https://www.help.gv.at/Portal.Node/hlpd/public/content/36/Seite.360510.html) podľa vnútroštátnych právnych predpisov od 3. stupňa a čistý mesačný príjem  nepresiahne 2 500 EUR (hranica príjmu sa zvyšuje, ak v tej istej domácnosti žijú ďalší vyživovaní rodinní príslušníci). Do  príjmov sa nezapočítava, okrem iného, [opatrovateľský príspevok](https://www.help.gv.at/Portal.Node/hlpd/public/content/36/Seite.360510.html), mimoriadne výplaty, [rodinné prídavky](https://www.help.gv.at/Portal.Node/hlpd/public/content/8/Seite.080710.html),  [rodičovský príspevo](https://www.help.gv.at/Portal.Node/hlpd/public/content/8/Seite.080600.html)k, [príspevok na bývanie](https://www.help.gv.at/Portal.Node/hlpd/public/content/21/Seite.210301.html) a majetok opatrovanej osoby.  Aby bolo možné uplatniť si nárok na podporu, musí byť preukázané aj to, že spoločnosť poskytujúca opatrovateľské služby resp. osoba poverená poskytovaním opatrovateľských služieb:   * má teoretické vzdelanie, ktoré zodpovedá v podstatných ohľadoch požiadavkám na pomocníka/pomocnicu v domácnosti (alebo môže preukázať, že absolvoval/a minimálne jeden opatrovateľský kurz vo vzdelávacej inštitúcii v rozsahu minimálne 200 hodín teórie a praxe) alebo * sa už minimálne šesť mesiacov riadne staral o opatrovanú osobu (v zmysle ￼￼[Zákona o domácej starostlivosti￼￼](https://www.help.gv.at/linkaufloesung/applikation-flow?flow=LO&quelle=HELP&leistung=LA-HP-GL-Hausbetreuung) alebo podľa § 159 ￼￼[Živnostenského zákona 1994￼￼](https://www.help.gv.at/linkaufloesung/applikation-flow?flow=LO&quelle=HELP&leistung=LA-HP-GL-GewO)), alebo * vykonáva určité opatrovateľské alebo lekárske činnosti podľa pokynov, na základe poučenia a pod kontrolou diplomovaného odborného zdravotníckeho pracovníka alebo opatrovateľa resp. lekára (oprávnenie podľa § 3b alebo § 15 ~~ods. 7~~ ￼￼[Zákona o zdravotnej starostlivosti a starostlivosti o chorých￼￼](https://www.help.gv.at/linkaufloesung/applikation-flow?flow=LO&quelle=HELP&leistung=LA-HP-GL-GuKG) alebo podľa § 50b ￼￼[Zákona o lekároch 1998￼￼](https://www.help.gv.at/linkaufloesung/applikation-flow?flow=LO&quelle=HELP&leistung=LA-HP-GL-Aerztegesetz)).   Objednávateľ resp. opatrovaná osoba musí splniť najmä nasledujúce predpoklady, resp. musia existovať pri podaní žiadosti:   * ak ide o prípad dvoch prevádzkovateľov opatrovateľskej služby, vyhlásenie, že po dobu poberania príspevku nie je uplatňovaný žiadny nárok na zvýhodnené zabezpečenie ošetrujúcich rodinných príslušníkov v zmysle ustanovení Všeobecného zákona o sociálnom poistení (ASVG), zákona o sociálnom poistení živnostníkov (GSVG) alebo zákona o sociálnom poistení roľníkov (BSVG). * právoplatné rozhodnutie/rozsudok o priznaní príspevku na opatrovanie, * pri poberaní opatrovateľského príspevku 3. a 4. stupňa existuje odôvodnené potvrdenie (odborného) lekára resp. odôvodnené potvrdenie inéhozdravotníckeho pracovníka povolaného posudzovať potrebu 24-hodinovej opatery, * vyhlásenie o príjme a vyživovacej povinnosti osoby, ktorá si vyžaduje opateru**;** | | | | | |
| * 1. Poberá opatrovaná osoba **opatrovateľský príspevok**? | | | | | |
| * Áno, opatrovanej osobe bol   rozhodnutím z dňa\_\_\_\_\_\_\_\_\_\_\_\_\_\_\_\_\_\_\_\_   priznaný opatrovateľský príspevok \_\_\_\_ stupňa. | | | | * Nie | |
| * 1. Existuje **potvrdenie (odborného) lekára** alebo **odôvodnené potvrdenie** inéhozdravotníckeho pracovníka povolaného posudzovať potrebu 24-hodinovej starostlivosti? | | | | | |
| * Áno * Nie |  | | | | |
| Ak nie, je  **nevyhnutná 24-hodinová opatera**? | | | | | |
| * Áno * Nie |  | | | | |
| **Ak áno**, podala už opatrovaná osoba alebo objednávateľ **žiadosť o podporu na 24-hodinovú opateru** z podporného fondu? | | | | | |
| * Áno * Nie | |  | | | |
| Ak áno, záver konania (zamietnutie/schválenie resp. výška príspevku)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | | |
| 1. **Vyhlásenie o ochrane osobných údajov** | | | | | |
| * 1. Osobné údaje   K realizácii zmluvne dohodnutých činností je nevyhnutné, aby opatrovaná osoba a jej zástupca resp. objednávateľ, ak sa líši od opatrovanej osoby, (ďalej spoločne nazývaný ako „dotknuté osoby“) oznámili sprostredkovateľskej organizácii vyššie uvedené údaje, ktoré je nutné vyplniť. Neposkytnutie týchto údajov by malo za následok, že zmluvne dohodnuté činnosti by sprostredkovateľská organizácia nemohla poskytnúť. Dotknutá osoba je aj akákoľvek iná osoba, ktorej údaje sa zbierajú a/alebo spracovávajú v rámci predmetnej uzatvorenej zmluvy.  Sprostredkovateľská organizácia vyhlasuje, že zber, spracovanie a používanie osobných údajov dotknutých osôb vykonáva len za účelom realizácie a splnenia zmluvne dohodnutých činností na základe predmetnej zmluvy. Dodržiava pritom ustanovenia zákona o ochrane osobných údajov a občianskeho zákonníka. Právny základ v tejto súvislosti vyplýva z článku 6 ods. 1 písm. b) a c) GDPR. Podľa neho je spracovanie zákonné, ak je to potrebné na splnenie dohodnutej zmluvy uzatvorenej s dotknutou osobou alebo na vykonanie predzmluvných opatrení, ktoré sa vykonávajú na žiadosť dotknutej osoby alebo na splnenie zákonnej povinnosti. Posledné menované sa týka najmä objasnenia potreby starostlivosti a situácie súvisiacej so starostlivosťou o osobu vyžadujúcej starostlivosť priamo na mieste (porovnaj body 4. a 7.2. a § 7 Kódexu správania a postupov pri organizácii starostlivosti o osoby).   * 1. Práva dotknutých osôb   Dotknuté osoby majú právo kedykoľvek žiadať informácie o ich uložených osobných údajoch, ich pôvode a príjemcovi a účele spracovania údajov, ako aj právo na opravu, prenos údajov, námietky, obmedzenie spracovania, zablokovanie alebo vymazanie n  údajov, ktoré už nie sú potrebné, sú nesprávne alebo sú nepovoleným spôsobom spracované.  Dotknuté osoby sa zaväzujú informovať sprostredkovateľskú organizácii o zmenách v ich osobných údajoch.  Dotknuté osoby majú právo kedykoľvek odvolať akýkoľvek svoj súhlas výslovne daný mimo tejto zmluvy na použitie svojich osobných údajov, ktorý je nad rámec realizácie a plnenia zmluvne dohodnutých služieb.  Za zber údajov je zodpovedná sprostredkovateľská organizácia uvedená v bode 1.2. predmetnej zmluvy. Ktorá je zastúpená kontaktnou osobou uvedenou v bode 2. predmetnej zmluvy.  Dotknuté osoby môžu uplatniť svoje práva (napr. žiadosť o informácie, vymazanie, opravu, námietku) voči zodpovednej sprostredkovateľskej organizácii ako aj voči kontaktnej osobe, ktorých kontaktné údaje sú uvedené v bodoch 1.2. alebo 2. predmetnej zmluvy.  V prípade, že sa dotknuté osoby domnievajú, že spracovaním ich osobných údajov sprostredkovateľskou organizáciou došlo k porušeniu príslušných právnych predpisov o ochrane údajov, alebo že ich právo na ochranu údajov bolo porušené iným spôsobom, existuje možnosť podať sťažnosť príslušnému dozornému orgánu na ochranu údajov v Rakúsku.   * 1. Bezpečnosť údajov   Ochranu osobných údajov dotknutých osôb musí sprostredkovateľská organizácia zabezpečiť adekvátnymi organizačnými a technickými opatreniami. Tieto opatrenia sa týkajú najmä ochrany pred neoprávneným, nezákonným alebo náhodným prístupom, spracovaním, stratou, používaním a manipuláciou. Sprostredkovateľská organizácia preto musí zabezpečiť, aby sa údaje spracúvali spôsobom, ktorý zabezpečí primeranú bezpečnosť osobných údajov.   * 1. Poskytovanie údajov tretím stranám   Pre plnenie alebo poskytovanie služieb dohodnutých v príslušnej zmluve je potrebné, aby sa údaje dotknutých osôb poskytovali tým osobám, ktoré spolupracujú pri plnení povinností podľa bodu 4.1 (sprostredkovanie), bodu 4.2. (ostatné služby) a bodu 4.3. (sprievodné služby). Platí to najmä pre tieto kategórie príjemcov avšak vždy v súvislosti so službami, ktoré sa majú poskytovať: zdravotnícke zariadenia, lekárski špecialisti, opatrovateľské zariadenia, rodinní príslušníci osoby vyžadujúcej starostlivosť, pohotovostné služby, poisťovne, dopravcovia, dopravné spoločnosti, orgány a zmluvní partneri opatrovanej osoby (napr. opatrovateľská spoločnosť). Údaje sa však musia poskytovať iba na základe GDPR a sú obmedzené len na účely potrebné na splnenie príslušnej sprostredkovateľskej zmluvy alebo na základe akéhokoľvek predchádzajúceho súhlasu výslovne udeleného dotknutou osobou.  Niektorí príjemcovia osobných údajov zastúpení vo vyššie uvedených skupinách príjemcov sa môžu nachádzať mimo Rakúska a/alebo spracovávať osobné údaje v zahraničí. Úroveň ochrany údajov v iných krajinách nemusí byť za určitých okolností rovnaká ako v Rakúsku. Sprostredkovateľská organizácia preto vyhlasuje, že osobné údaje dotknutých osôb poskytne len v krajinách, pre ktoré Európska komisia rozhodla, že majú primeranú úroveň ochrany osobných údajov alebo v inom prípade, ak boli prijaté opatrenia na zabezpečenie primeranej úrovne ochrany údajov u všetkých príjemcov (v tomto prípade musí sprostredkovateľská organizácia uzavrieť s príjemcami štandardné zmluvné doložky (2010/87/ES a 2004/915/ES)).  Ak má sprostredkovateľská organizácia v úmysle preniesť údaje príjemcovi v tretej krajine, ktorá nie je členskou krajinou EÚ, musí o tom písomne ​​informovať dotknuté osoby.   * 1. Nahlásenie úniku údajov   Sprostredkovateľská organizácia musí zabezpečiť, aby sa únik údajov zistil včas, a ak je to potrebné, ihneď informovať o úniku  dotknuté osoby alebo príslušný dozorný orgán (úradu na ochranu osobných údajov) vrátane oznámenia príslušných kategórií údajov, ktorých sa to týka.   * 1. Uchovávanie údajov   Sprostredkovateľská organizácia vyhlasuje, že údaje dotknutých osôb nebude uchovávať dlhšie než je to potrebné pre splnenie zmluvných alebo zákonných povinností a pre obhajobu prípadných nárokov vyplývajúcich z jej zodpovednosti. Kritériá pre tento účel sú zákonom stanovené termíny v účtovníctve, daňovom a colnom práve, v zmluvnom, pracovnom a sociálnom práve, ako aj špecifické termíny v danom odvetví (napr. povinnosť archivácie knihy domácnosti a sprievodných dokladov podľa § 160 Živnostenského zákona je 2 roky).   * 1. Ďalšie informačné povinnosti sprostredkovateľskej organizácie   **V prípade, že údaje o dotknutých osobách nezhromažďuje samotná sprostredkovateľská organizácia (napr. prostredníctvom opatrovateľskej spoločnosti), musí si sprostredkovateľská organizácia splniť oznamovaciu povinnosť nad rámec predchádzajúceho vyhlásenia o ochrane údajov v súlade s článkom 14 GDPR.** | | | | | |
| 1. **Všeobecné zmluvné podmienky** | | | | | |
| * 1. Vyhlásenia, oznámenia atď. – s výnimkou vyhlásenia o odstúpení – adresované sprostredkovateľskej organizácii si pre nadobudnutie právnej účinnosti vyžadujú písomnú formu, teda listinu s originálnym podpisom (doručenie prostredníctvom faxu alebo obyčajného e-mailu je postačujúce).   2. **Poučenie o práve na odstúpenie od zmluvy/zrušenie**:   Sprostredkovateľská organizácia a objednávateľ ako spotrebitelia môžu od príslušnej sprostredkovateľskej zmluvy odstúpiť bez uvedenia dôvodu do 14 dní v nasledujúcich prípadoch:  a. ak zmluvu uzatvorili mimo obchodných priestorov sprostredkovateľskej agentúry, alebo  b. ak bol objednávateľ pred uzavretím sprostredkovateľskej zmluvy oslovený osobne a individuálne sprostredkovateľskou organizáciou mimo jej obchodných priestorov, alebo  c. ak zmluvu uzatvorili na diaľku, t. j. výlučne za použitia prostriedkov pre komunikáciu na diaľku (napr. telefonicky, prostredníctvom e-mailu), bez súčasnej fyzickej prítomnosti sprostredkovateľskej organizácie alebo osoby zastupujúcej sprostredkovateľskú organizáciu, ktorá je oprávnená za sprostredkovateľskú organizáciu v rámci organizovaného systému predaja alebo služieb uzatvárať zmluvy.  Lehota začína plynúť v momente uzatvorenia zmluvy, najskôr však po **odovzdaní vopred vyplneného** **formulára na odstúpenie**  (**Príloha./V2**). Vyhlásenie o odstúpení alebo zrušení môže byť neformálne s jednoznačným vyjadrením odstúpenia alebo vo forme vyplneného formulára na odstúpenie (Príloha./V2). Lehota je splnená, ak sa vyhlásenie zašle sprostredkovateľskej organizácii do 14 dní. Objednávateľ môže okrem toho – bez ohľadu na to, či je kvalifikovaný ako spotrebiteľ - odstúpiť od zmluvy resp. ju zrušiť aj vtedy, ak sprostredkovateľská organizácia porušila pravidlá živnostenského zákona o zbieraní a prijímaní objednávok na služby (§ 54 Živnostenského zákona 1994) a takisto pravidlá o vyhľadávaní a prieskume súkromných osôb a reklamných podujatiach (§ 57 Živnostenského zákona 1994).  UPOZORNENIE: V súvislosti s bodom b odkazujeme na § 3 ods. 3 Kódexu správania a postupov pri organizácii starostlivosti o osoby, podľa ktorého podľa ktorého je vyhľadávanie súkromných osôb za účelom získania objednávok na služby organizácie osobnej starostlivosti povolené iba na výslovnú žiadosť adresovanú sprostredkovateľskej organizácii, a ďalej prijímanie objednávok na takéto služby je povolené iba v obchodných priestoroch alebo pri príležitosti návštevy povolenej podľa predchádzajúcej vety.  Ak objednávateľ túto sprostredkovateľskú zmluvu zrušil, musí sprostredkovateľská organizácia objednávateľovi bezodkladne a najneskôr do 14 dní od dňa prijatia oznámenia o zrušení/odstúpení od zmluvy vrátiť späť všetky platby, ktoré od objednávateľa prijala (s výnimkou dodatočných nákladov vyplývajúcich z toho, že objednávateľ si zvolil iný spôsob dodávky než ten, ktorý jej ponúkla sprostredkovateľská organizácia ako štandardný a najvýhodnejší). Pre vrátenie platieb musí sprostredkovateľská organizácia použiť rovnaký spôsob platby ako u pôvodnej transakcie a nesmie za to účtovať objednávateľovi žiadne ďalšie poplatky.  **Ak objednávateľ výslovne požiada sprostredkovateľskú organizáciu, aby začala poskytovať svoje služby ešte počas lehoty na odstúpenie a to tým, že začiarkne nasledujúcu možnosť „Áno“, musí objednávateľ za tieto služby, ktoré boli poskytnuté do momentu vypovedania zmluvy, zaplatiť adekvátnu cenu aj v prípade odstúpenia alebo zrušenia zmluvy.**  Výška ceny: Za každú službu, ktorú sprostredkovateľská organizácia poskytla až do okamihu, kedy bola informovaná o výkone práva na odstúpenie / zrušenie zmluvy, musí byť zaplatená adekvátna suma, ktorá sa rovná podielu už poskytnutých služieb v porovnaní s celkovým rozsahom služieb, ktoré mali byť poskytnuté podľa zmluvy (alikvotná čiastka).  **V tomto zmysle si objednávateľ môže zvoliť, či chce, aby sa poskytovanie služieb začalo pred uplynutím lehoty na odstúpenie od zmluvy (napr. okamžite):**  **Objednávateľ si želá, aby služby dohodnuté v predmetnej zmluve začali byť poskytované pred ukončením alebo uplynutím vyššie uvedenej lehoty na odstúpenie od zmluvy (túto možnosť si objednávateľ zvolí sám tým, že nižšie krížikom označí áno alebo nie):**   |  |  | | --- | --- | | * **Áno** | * **Nie** |  * 1. V prípade sporov vyplývajúcich z tejto zmluvy je vecne príslušný súd v obvode, kde sa nachádza bydlisko objednávateľa.   2. Táto zmluva sa riadi výhradne rakúskym právom.   3. Táto zmluva je vyhotovená v jednom rovnopise. Originál dostane sprostredkovateľská organizácia, objednávateľ dostane kópiu.   4. Ustanovenia zákona o sprostredkovateľskej činnosti platia ako podporné. | | | | | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Miesto, dátum:

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Podpis objednávateľa | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Podpis sprostredkovateľskej organizácie |